สวัสดีค่ะ พอดีโดนแมวข่วนแล้วได้ไปฉีดวัคซีนพิษสุนัขบ้า แต่หลังจากฉีดวัคซีนพิษสุนัขบ้าเข็มที่สาม 1 วัน มีอาการต่อมน้ำเหลืองโตบนไหปลาร้าข้างขวาขนาดเกือบ 1 เซนติเมตร วันแรกและสองมีอาการเจ็บร่วมด้วย ก้อนไม่แข็งและขยับได้ จึงรอดูอาการสัก 3 วัน แต่ก้อนไม่ยุบลงแต่ก็ไม่โตเพิ่มและไม่ค่อยเจ็บแล้วจึงได้ไปหาเพื่อตรวจเพิ่มเติม จึงให้ยาฆ่าเชื้อและแก้ปวดมาทาน ผ่านมา 4 วันตอนนี้ยังไม่ยุบลงเลยค่ะแต่ก็ไม่ได้โตเพิ่ม ไม่ทราบว่าเกี่ยวกับการฉีดวัคซีนพิษสุนัขบ้าไหมคะ พอดีว่าเหลืออีก 1 เข็มที่ต้องไปฉีด และในส่วนอาการต่อมน้ำเหลืองที่โตนั้นควรต้องไปพบแพทย์อีกทีไหมคะหรือทานยาดูอาการให้ครบ 10 วันก่อนค่อยไป
สวัสดีค่ะ ต่อมน้ำเหลืองอักเสบอักเสบ กับการฉีดวัคซีนพิษสุนัขบ้านั้น คิดว่าไม่เกี่ยวกันนะคะ ดังนั้นแนะนำให้ไปรับวัคซีนเข็มสุดท้ายตามกำหนดส่วนก้อนต่อมน้ำเหลืองที่โต หากขนาดคงที่ แนะนำให้รับประทานยาฆ่าเชื้อที่ได้รับจนครบและรอดูอาการก่อนนะคะหากรับประทานยาจนครบ แต่ก้อนนี้ยังไม่เล็กลง แนะนำไปพบแพทย์อีกครั้งนะคะ